- Home
- Politic
- Economic
- Social
- Externe
- Sănătate
- Sport
- Life-Inedit
- Meteo
- Healthcare Trends
- Economia digitală
- Angajat în România
- Ieși pe plus
- Video
Pierce Brosnan pledează vinovat pentru că s-a plimbat în zonele termale din Parcul Yellowstone
Schimbare de situaţie pentru James Bond. Pierce Brosnan a pledat vinovat pentru că s-a plimbat în zonele termale din Parcul Yellowstone. Brosnan a fost acuzat că a intrat în zona unde temperaturile în izvoarele acide pot atinge aproape punctul de fierbere.
Pierce Brosnan pledează vinovat pentru că s-a plimbat în zonele termale din Parcul Yellowstone
Iniţial, "James Bond" a pledat nevinovat pentru încălcarea proprietăţii.
Un judecător din Wyoming i-a acceptat pledoaria şi l-a obligat să plătească o amendă de peste 1.500 de dolari pentru această infracţiune, notează BBC.
Plata va merge către o organizaţie non-profit însărcinată cu conservarea parcului.
Joi, Brosnan a recunoscut că a încălcat reglementările federale care interzic plimbările în apropierea izvoarelor termale Mammoth Terraces.
O a doua învinuire, care îl acuza că nu a respectat indicatoarele în zonă, a fost retrasă ca parte a înţelegerii.
Ambele infracţiuni sunt clasificate drept "infracţiuni/ delicte minore".
Regulile impun vizitatorilor parcului naţional să rămână pe aleile desemnate în jurul Mammoth Terraces, iar încălcările sunt pedepsite cu până la şase luni de închisoare şi o amendă de până la 5.000 de dolari.
Milioane de oameni vizitează Yellowstone în fiecare an. Cel puţin 22 au murit din cauza arsurilor suferite de la izvoarele din parc.
O fotografie a lui Brosnan în celebrul parc a fost postată pe un cont de Instagram care îi ironizează pe "tourons" (turiştii idioţi) din Yellowstone. În imagine părea că apare Brosnan cu ochelari de soare şi o pălărie, pozând lângă izvoare.
În momentul infracţiunii, Brosnan locuia în zonă în timp ce filma un nou film.
Pentru cele mai importante ştiri ale zilei, transmise în timp real şi prezentate echidistant, daţi LIKE paginii noastre de Facebook!
Urmărește Mediafax pe Instagram ca să vezi imagini spectaculoase și povești din toată lumea!
Conținutul website-ului www.mediafax.ro este destinat exclusiv informării și uzului dumneavoastră personal. Este interzisă republicarea conținutului acestui site în lipsa unui acord din partea MEDIAFAX. Pentru a obține acest acord, vă rugăm să ne contactați la adresa vanzari@mediafax.ro.
PROSPORT.RO
CANCAN.RO
GANDUL.RO